Jokioisten kunnan koulutoimessa, Paanan koululla ilmoitetaan haettavaksi toistaiseksi 1.8.2023 alkaen

**Erityisopetuksen tuntiopettajan tehtävä**

Hakuaika päättyy 2.5.2023 klo 15.00.

Paanan koulussa opiskelee 300 oppilasta luokka-asteilla 5-9. Koulurakennus piha-alueineen on moderni ja opiskeluvälineet ovat nykyaikaiset.

Arvostamme opettajiltamme erityisesti taitoa kohdata jokainen oppilas yksilönä. Olet innostava. Osaat tukea ja vahvistaa sekä tarjota oppilaille onnistumisen elämyksiä. Työyhteisössä kannustat ja innostat kaikkia.

Mikäli tunnistat itsesi opettajaksi, jollaista haemme ja arvostat hyviä työolosuhteita, niin hae töihin Paanan koululle!

Hakemukset, joihin liitetään mukaan tutkintotodistus ja ansioluettelo, lähetetään osoitteella jari.sillanpaa@jokioinen.fi

Tehtävässä noudatetaan 6 kuukauden koeaikaa.

Valitun on ennen valinnan vahvistamista esitettävä nähtäväksi hyväksyttävä lääkärintodistus terveydentilastaan sekä lasten kanssa työskentelevien rikostaustan selvittämisestä annetun lain mukainen rikosrekisteriote.

Lisätietoja antaa sivistystoimenjohtaja-rehtori Jari Sillanpää

p. 050 545 1005 tai jari.sillanpaa@jokioinen.fi